Ho Ši Minas

Apie didžiausią Vietnamo miestą žr. Hošiminas.

Ho Ši Minas ( – „nešantis šviesą“; 1890 m. gegužės 15 d. – 1969 m. rugsėjo 2 d.) – Vietnamo revoliucionierius, valstybės veikėjas, Vietnamo Demokratinės Respublikos prezidentas 1946–1969 m.

1961 ir 1969 m. lankėsi Lietuvoje.

 Biografija 
Gimė 1890 m. gegužės 19 d.
 1930 m. įkūrė Vietnamo KP (pasivadino Indokinijos KP);
 1941 m. – Vietminą – Revoliucinę lygą kovai su japonais dėl Vietnamo nepriklausomybės;
 1945 m. paskelbė VDR ir tapo laikinosios vyriausybės vadovu;
 Po Vietnamo sėkmės Indokinijos kare (1946–1954) kontroliavo Šiaurės Vietnamą, kūrė komunistinę santvarką ir iki pat gyvenimo pabaigos kovojo už vieningo komunistinio Vietnamo sukūrimą.

Kartu su J. Titu buvo vienas iš „nacionalinio komunizmo“ pradininkų, pabrėždavo valstiečių vaidmenį revoliucinėje kovoje.

Ho Ši Minas mirė vėlų 1969 m. rugsėjo 2 d. vakarą savo namuose nuo daugybės jį kamuojančių sveikatos problemų, įskaitant ir diabetą.

Kategorija:Vietnamo politikai
Kategorija:Revoliucionieriai
Kategorija:Vietnamo prezidentai
Kategorija:Šiaurės Vietnamas